open-index/open-wikipedia-markdown huggingface dataset:
Vest-Telemark

**Vest-Telemark** er et distrikt i den vestlige delen av Telemark fylke, som i dag består av de seks kommunene Vinje, Tokke, Seljord, Kviteseid, Fyresdal og Nissedal. Vest-Telemark utgjør den vestlige delen av den noe større regionen Øvre Telemark, og ble historisk kalt Øvre Telemark vestfjelske (ofte forkortet «vestfjelske»). De nøyaktige forvaltningsmessige og kirkelige grensene mellom vestfjelske og østfjelske (Aust-Telemark) har variert noe.

Området har ingen byer eller større tettsteder, men de største sentra er i Seljord, Kviteseidbyen, Dalen, Åmot, Moland (Fyresdal) og Treungen.
Distriktet har til sammen 14&nbsp;146 innbyggere (1. januar 2015) og et areal på 7&nbsp;699&nbsp;km².

## Kommuner

Vest-Telemark består av seks kommuner:

## Kultur
Vest-Telemark er et av kjerneområdene i Norge for folkemusikk, folkekunst og fortellertradisjon. Den lokale dialekten er i tillegg den dialekten som inneholder flest rester fra det norrøne språket. Skitradisjonen har sitt utspring i regionen, og idrettsformene telemarkskjøring, slalåm og skihopping (med Telemarknedslag) har sitt utspring her.

## Administrative inndelinger
* Distriktet tilhører Øvre Telemark prosti under Agder og Telemark bispedømme i Den norske kirke.
* Distriktet utgjør domsmyndighetsområdet til Vest-Telemark tingrett under Agder lagdømme.
* Kommunene deltar i regionrådssamarbeidet Vest-Telemarkrådet.
* Distriktet utgjorde tidligere Øvre Telemarkens fogderi, sammen med Hjartdal og Tinn i Aust-Telemark.

## Tettsteder
Tettsteder i Vest-Telemark, rangert etter innbyggertall 1. januar 2013 (kommune i parentes):

*Seljord – 1 375 (Seljord)
*Kviteseidbyen – 724 (Kviteseid)
*Åmot – 659 (Vinje)
*Dalen – 581 (Tokke)
*Treungen – 509 (Nissedal)
*Krossen – 458 (Vinje)
*Moland – 357 (Fyresdal)

## Politikk
### Stortingsvalget 2017

Valgresultat ved Stortingsvalget 2017 i Vest-Telemark:

### Stortingsvalget 2013

Valgresultat ved Stortingsvalget 2013 i Vest-Telemark:

## Stortingsvalgene 1906–1918
Vest-Telemarken var en valgkrets i Bratsberg amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vest-Telemarken valgte således én representant og én personlig vararepresentant.

Valgkretsen Vest-Telemarken bestod av herredene Hollen/Holla, Lunde, Kviteseid, Nissedal, Fyresdal, Mo, Lårdal, Vinje og Rauland med rundt 18&nbsp;000 innbyggere og 9&nbsp;000 stemmeberettigede etter innføringen av kvinnelig stemmerett.

### Valgresultat

### Stortingsrepresentanter

## Referanser


## Eksterne lenker
* vest-telemark.no
Ole Myrbekk

**Ole Myrbekk** (født 1944) er en norsk politiker (H) og pensjonert offiser i Luftforsvaret.

Han vokste opp på Innset i daværende Kvikne kommune. Familien drev gård med skog, beite og pelsdyroppdrett.

Myrbekk hadde lederstillinger i Luftforsvaret flere steder i landet, blant annet som bataljonssjef ved Bardufoss flystasjon og stabssjef ved Ørland hovedflystasjon. Han fikk rang av oberstløytnant i 1988.

Myrbekk var i mange år stasjonert ved Luftforsvarets rekruttskole på Værnes. Han overtok i 2001 som sjef for Luftforsvarets skolesenter Værnes (LSV), som ble lagt ned høsten 2002. Myrbekk gikk av med pensjon i 2003, etter 42 års tjeneste.

Han var medlem av Stjørdal kommunestyre 1995–1999 og 2003–2011, som representant for Høyre. Han var Stjørdals varaordfører i perioden 2007–2011. Ved siden av halvstillingen som varaordførerer jobbet han i Nord- og Sør-Trøndelag mosjons- og bedriftsidrettskretser.

## Referanser
Liste over Troms’ fylkesmenn

**Liste over Troms' fylkesmenn** omfatter amtmenn i Tromsø amt 1866 – 1919 og fylkesmenn i Troms fylke 1919 - 2018. Begrepene *[[Fylke (Norge)|fylke]]* og *[[fylkesmann]]* erstattet *[[amt]]* og *[[amtmann]]* 1. januar 1919. Fra 1. januar 2019 ble fylkesmennene i Troms og Finnmark slått sammen til ett embete.

Fylkesmannsembetet hadde sete i Tromsø.

## Referanser


## Eksterne lenker
* Fylkesmannen i Troms
* World statesmen, worldstatesmen.org
* Fylkesmannboka, regjeringen.no
* Digitalarkivet, digitalarkivet.no
* Gravminner i Norge, disnorge.no
Lindesnesregionen

**Lindesnesregionen** var et distrikt i Vest-Agder fylke som omfattet de fem kommunene Lindesnes, Mandal, Marnardal, Audnedal og Åseral. Området utgjorde tidligere de vestlige delene av Mandal fogderi. Distriktet hadde til sammen 25 286 innbyggere (1. januar 2015) og et areal på 2 072,57 kvadratkilometer. Regionsenteret var byen Mandal.

Lindesnesregionen var det sydligst beliggende distriktet i Norge. Navnet *Mandalsregionen* benyttes også om det samme området.

Regionen forsvant som et interkommunalt regionråd 01.01.2020 i forbindelse med kommunereformen: Audnedal slo seg på dette tidspunktet sammen med Lyngdal kommune og gikk inn i Lister-regionen, mens Lindesnes, Mandal og Marnardal ble nye Lindesnes kommune og gikk inn i Kristiansandregionen. Åseral valgte da som eneste gjenværende kommune å gå inn i regionrådet for Setesdal.

## Administrative inndelinger
* Distriktet utgjorde Mandal prosti under Agder og Telemark bispedømme i Den norske kirke, sammen med Songdalen og Søgne kommuner i Kristiansandregionen.
* Distriktet tilhørte virkeområdet for Kristiansand tingrett under Agder lagdømme, sammen med kommunene i Kristiansandregionen og i Setesdal.
* Distriktet samarbeidet interkommunalt i et eget regionråd for Lindesnesregionen.
* Distriktet utgjorde næringsregion (NHO) *Mandalsregionen*.

## Tettsteder
 
Tettsteder i Lindesnesregionen, rangert etter innbyggertall 1. januar 2013 (dagens kommune i parentes):

*Mandal – 10 523 (Lindesnes)
*Vigeland – 1 425 (Lindesnes)
*Krossen – 630 (Lindesnes)
*Høllen – 568 (Lindesnes)
*Sånum – 500 (Lindesnes)
*Svennevik – 365 (Lindesnes)
*Øyslebø – 363 (Lindesnes)

### Byer
Mandal fikk bystatus som ladested i 1779 og oppgradert til kjøpstad i 1921.

## Politikk

Ved Stortingsvalget 2013 var det 17 789 stemmeberettigede velgere i Lindesnesregionen. Det ble avgitt 13 828 stemmer. Valgdeltagelsen var dermed 77,7 %. Valgresultatet ga en borgerlig overvekt på 32,2 prosentpoeng (62,9 % H+Frp+KrF+V, 30,7 % Ap+Sp+SV). Tabellen viser stemmefordelingen:

## Referanser


## Eksterne lenker
* Lindesnesregionen Regionråd
Georgios Roubanis

**Georgios Roubanis** (1929–2025) var en gresk stavhopper. Han vant bronse under OL 1956 i Melbourne med et hopp på 4,50 m og satte med det gresk rekord.

## Noter

## Referanser


## Eksterne lenker
*
Einar Selvik

**Einar Selvik**, også kjent under artistnavnet **Kvitrafn**, er en norsk musiker og komponist. Han er kjent som trommeslager i black metal-bandet Gorgoroth (2000-2004) og for sitt eget band Wardruna.

Han startet Wardruna i 2003 sammen med Kristian Eivind Espedal (Gaahl) og Lindy Fay Hella. Bandet spiller musikk basert på tradisjoner fra vikingtiden og Selvik spiller flere selvlagede instrumenter med røtter fra samme periode i tillegg til å være hovedkomponist. Flere av Wardrunas og Selviks sanger er brukt i den irsk-kanadiske TV-serien *[[Vikings (TV-serie)|Vikings]]*. I 2020 fikk han Egil Storbekkens musikkpris, en pris for fremme av interessen for norsk folkemusikk, for sitt «viktige nyskapende og sjangerovergripende arbeid med utgangspunkt i tradisjonelle instrumenter og andre uttrykksformer». Han ble også nominert til Music Norway og Spellemannprisens eksportpris for 2015 og til Edvard-prisen 2022 i åpen klasse for Wardruna-låten «Skugge».

Han har også vært medlem av band som Bak De Syv Fjell, Jotunspor, Sigfader, Det Hedenske Folk, Dead To This World, Sahg og Mortify.

## Referanser


## Eksterne lenker
* 
* 
*
Betty Cuthbert

**Betty Cuthbert** (født 20. april 1938 i Sydney, død 6. august 2017 i Mandurah) var en australsk friidrettsutøver som vant fire olympiske gullmedaljer på sprintdistansene.

Våren 1956 satte hun verdensrekord på 200 meter med 23,2 sekunder. Dermed var hun gullfavoritt foran OL i Melbourne samme år. Under OL startet hun først på 200 meter, der lagvenninnen og verdensrekordinnehaveren Shirley Strickland var storfavoritt. Hun ble imidlertid utslått i kvalifiseringsheatene, og Cuthbert vant finalen. Med denne overraskende seieren i ryggen, vant hun enkelt 200-meterfinalen. Hun tok sin tredje gullmedalje med det australske laget på 4&nbsp;&times;&nbsp;100&nbsp;m stafett.

Under OL 1960 i Roma ble 100 og 200 meter dominert av amerikanske Wilma Rudolph. Cuthbert ble utslått i forsøket på 100 meter, og deltok ikke på 200 meter.

Etter et par års pause gjorde hun comeback under Samveldelekene 1962 i Perth, denne gang på 400 meter. Under OL 1964 i Tokyo vant hun 400 meter og tok dermed sitt fjerde OL-gull.

I 2018 ble hun posthumt utnevnt til *companion* av Order of Australia.

## OL-medaljer
* 1956  Melbourne -  **Gull** i friidrett, 100 meter kvinner  Australia
* 1956  Melbourne -  **Gull** i friidrett, 200 meter kvinner  Australia
* 1956  Melbourne -  **Gull** i friidrett, 4 x 100 m stafett kvinner  Australia
* 1964  Tokyo -  **Gull** i friidrett, 400 meter kvinner  Australia

## Referanser


## Eksterne lenker
*
Cyril Ramaphosa

**Cyril Ramaphosa** (født 17. januar 1952 i Soweto i Sør-Afrika) er en sørafrikansk politiker, forretningsmann, antiapartheidaktivist og fagforeningsleder. Han ble innsatt som landets president 15. februar 2018 da Jacob Zuma trakk seg etter å ha blitt avsatt av ledelsen i ANC. Ramaphosa var visepresident fra våren 2014 til 15. februar 2018. Den 18. desember 2017 ble han leder av det politiske partiet ANC. 

## Liv og virke
### Bakgrunn
Cyril Ramaphosa ble født i Soweto som det midterste av tre søsken, barn av politimannen Samuel og hans hustru Erdmuth Ramaphosa. Familien tilhører det etniske gruppen venda. Han hadde sin barndom i Johannesburgs bydel Western Native Township og senere i Soweto, der han gikk på grunnskole og på den videregående Sekano-Ntoane High School. Mot slutten av skoletiden var han internatskoleelev fra han i 1970 begynte på Mphaphui High School i Sibasa (i bantustanen Venda), og der tok han i 1971 avsluttende eksamen.

### Anti-apartheid, politikk
Ramaphosa var aktiv i antiapartheidkampen. Han grunnla og var leder for National Union of Mineworkers som ble en av de viktigste organisasjonene for antiapartheidarbeid i Sør-Afrika på 1980-tallet. Med fagforeningen organiserte han en av de største streikene som har funnet sted i sørafrikansk historie. I 1985 organiserte han konferansene som ledet fram til grunnleggelsen av COSATU, Sør-Afrikas sammenslutning av fagforeninger som kan sammenliknes med LO.

Ramaphosa var leder for ANCs delegasjon under forhandlingene da grunnlaget for en ny grunnlov og de første demokratiske valgene ble lagt i 1991-1993. Ramaphosa var en av Nelson Mandelas sannsynlige arvtakere og også den Mandela foretrakk, men tapte en maktkamp mot Thabo Mbeki om presidentembetet i ANC. Han forlot dermed politikken etter 1996. I stedet gikk han inn i forretningslivet, og brukte sine erfaringer fra fagbevegelsen til å grunnlegge Sør-Afrikas første «svart»-eiede gruveselskaper. Disse forretningene har i dag gjort ham til en av landets rikeste og mest innflytelsesrike svarte forretningsmenn. Han ble valgt til nestleder (deputy leader) i ANC igjen i 2012 og ble utnevnt til Sør-Afrikas visepresident av Jacob Zuma i 2014.

## Referanser


## Eksterne lenker
* 
*
Kuppet eller: Dollar på tynn is

***Kuppet eller: Dollar på tynn is*** (originaltittel *"$"*, også kjent som *Dollars* og *The Heist*) er en tysk-amerikansk krim-komedie fra 1971 regissert av Richard Brooks. Filmen handler om en sikkerhetsekspert som slår seg sammen med en prostituert for å gjennomføre et ran i en bank i Hamburg. Pengene eies av kriminelle. Hovedrollene spilles av Goldie Hawn og Warren Beatty. 

## Handling
Joe er ekspert på bankers sikkerhetssystemer. Sammen med den prostituerte kvinnen Dawn raner han en bank i Hamburg for «svarte» penger. Dermed kan ingen melde ham til politiet. Dette forhindrer likevel ikke at han får diverse personer på nakken når innbruddet blir oppdaget.

## Om filmen
Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Musikken er komponert og produsert av Quincy Jones. En egen soundtrack ble utgitt. Jones ble nominert til tre Grammy-priser.

## I rollene
(Utvalg)
* Goldie Hawn - Dawn Divine
* Warren Beatty - Joe Collins
* Gert Fröbe - Mr. Kessel
* Robert Webber - Attorney
* Scott Brady - Sarge
* Arthur Brauss - Candy Man 
* Robert Stiles - Major 
* Wolfgang Kieling - Granich 
* Robert Herron - Bodyguard
* Christiane Maybach - Helga
* Hans Hutter - Karl
* Monica Stender - Berta
* Horst Hesslein - Bruno
* Wolfgang Kuhlman - Furcoat
* Klaus Schichan - Knifeman

## Referanser


## Eksterne lenker
*
Entertainment and Leisure Software Publishers Association

**Entertainment and Leisure Software Publishers Association** (**ELSPA**) er en organisasjon som ble stiftet i 1989 av britiske dataprogramutgivere. Den var kjent som **European Leisure Software Publishers Association** frem til 2002. De setter aldersgrenser for videospill.

## Referanser


## Eksterne lenker
*
Ramsundet

**Ramsundet** (nordsamisk: *Rápmasunda*) er et om lag 13 kilometer langt sund i Tjeldsund kommune i Troms. Det skiller Tjeldøya i vest fra fastlandet i øst og gir, via Tjeldsundet, forbindelse mellom Vågsfjorden i nord og Ofotfjorden i sør.

Den sørlige delen bukter seg ut og kalles Breivika, før det smalner inn igjen mellom Ramnesodden og Breivikneset ved overgangen til Ofotfjorden.

Den største bebyggelsen er Ramsund med omkringliggende gårder på fastlandet. Nord for tettstedet krysser den 240 meter lange Ramsundbrua som forbinder Fv824 som går langs østsiden av sundet med Fv711 som går langs vestsiden. 

## Se også
*Ramsund orlogsstasjon

## Fotnoter



## Referanser
Nord-Ferjer

**A/S Nord-Ferjer**, forkortet **NF**, og grunnlagt som **Kristian Ravns ferjerederi**, er et tidligere fergerederi som hadde hovedkontor i Narvik. Rederiet drev flere viktige samband i Nordland, fra Sørfold i sør til Tjeldsund i nord, i perioden fra 1940 til 1990 og eide til sammen 19 bilferger gjennom sin historie.

## Kristian Ravns ferjerederi
I 1940 sto veien mellom Fauske og Narvik klar, og i oktober samme år fikk Kristian Ravn i oppdrag å bistå veivesenet i oppføring av fergeleier og skaffe til veie ferger for samband på Efjorden, med den innleide jekta «Nordstjernen» og Leirfjorden, med den innleide ferga «Petrus». Til sambandet mellom Korsnes og Skarberget kjøpte Ravn inn «Dagmar» som ble bygt om til ferge. I løpet av ett par år fikk Ravn overlevert sitt første nybygg, «Solfrid» levert fra Johan Drages båtbyggeri på Rognan, og det opprinnelig tyske passasjerskipet «Moltke» som fikk navnet «Jonas».

I årene som fulgte fikk Kristian Ravns ferjerederi konsesjoner på flere fergestrekninger, blant annet over Skjomen og Ramsundet samt fra Bognes til Lødingen og fra Drag til Kjøpsvik. I 1961 driftet Kristian Ravn syv bilferger og hadde konsesjon på ni samband, hvorav fire på europavei 6.

Den 1. desember 1961 ble Kristian Ravns personlige selskap omdannet til et aksjeselskap.

## Nord-Ferjer
Det nye aksjeselskapet, A/S Nord-Ferjer, hadde en kapital på 120 000 kroner med aksjonærer hovedsakelig fra Narvik. Selskapet overtok alle konsesjoner og ferger fra Kristian Ravn, med unntak av «Dagmar».

Ravn var disponent i Nord-Ferjer i ett år, og deretter nestformann i styret. Selskapet hadde en økende aktivitet de neste tiårene og moderniserte fergeflåten for å ta seg av en stadig voksende trafikkmengde på flere av sambandene.

I 1986 ble 51% av aksjene i Nord-Ferjer solgt til Saltens Dampskibsselskab, og senere samme år ble ytterligere 20 % solgt. SDS-aksjene ble videre solgt til Ofotens og Vesteraalens Dampskibsselskab i 1988: OVDS løste inn resten av NFs aksjer og i 1989 ble dermed rederiet et datterselskap under OVDS.
 
De to rederiene ble formelt slått sammen og OVDS overtok konsesjonene på de tre sambandene som Nord-Ferjer hadde igjen. NFs ferger, med unntak av én som ble solgt til Torghatten Trafikkselskap, ble også overtatt av OVDS.

## Fergesamband
Alle fergesamband som Kristian Ravns ferjerederi og Nord-Ferjer hadde konsesjon på.

## Flåteliste
Alle fergene tilhørende Kristian Ravn og Nord-Ferjer.

## Kilder
*Artikkel av Tore Kristoffersen i Bladet Vesterålen 11. januar 2007: Nord-Ferjer AS – historie og seilinger
*Artikkel av Tore Kristoffersen: *[http://lofoten.com/index.php?option=com_content&view=article&id=947:fergejubileum-i-lodingen&catid=32&Itemid=104 Fergejubileum i Lødingen]* (1. juli 2010, også i Bladet Vesterålens papirutgave 10. juli 2010, s. 22-23)
*Tore Kristoffersens hjemmeside om Kristian Ravns ferjerederi .
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
*Oddvar Svendsen: "Narviks historie bind II". Side 145. ISBN 82-996128-2-9

## Noter


## Se også
*Europavei 6' historie i Nordland
Office of Film and Literature Classification (Australia)

**Office of Film and Literature Classification** (**OFLC**) er en del av Attorney-General's Department i Australia, og setter blant annet aldersgrense for filmer, videospill og publikasjoner. Det fins også et etat i New Zealand med samme navn.

## Eksterne lenker
*
Bill Ward

**William Thomas Ward** (født 5. mai 1948 i Aston, Birmingham, England), mest kjent under navnet **Bill Ward**, var trommeslager i det engelske heavy metal-bandet Black Sabbath. Han var med på å starte bandet i 1968 og var medlem av bandet fram til 1981. Etter det har han returnert som medlem i kortere og lengre perioder flere ganger og regnes som en del av den klassiske besetningen til bandet. Han har også vært vokalist på to av bandets sanger: «It's Alright» og «Swinging The Chain».

Bill Ward har også gitt ut soloalbumene *Ward One: Along the Way* fra 1990 og *When the Bough Breaks* fra 1997. Hans tredje soloalbum, *Accountable Beasts,* ble utgitt for digital nedlasting 25. april 2015, 18 år etter hans foregående album.

## Referanser


## Eksterne lenker
* 
* 
*
Hjernetrimspill

**Hjernetrimspill** eller **puzzle** er en videospillsjanger som går ut på at spilleren skal løse diverse oppgaver som involverer logikk og refleksjon.

Noen kjente spill som involverer hjernetrim er blant annet *[[Tetris]]*, *[[Minesweeper]]* og *[[Bomberman]]*.

Andre spill som inneholder denne typen elementer er *[[Resident Evil]]*, *[[Silent Hill]],* *[[Cut the Rope]]* og *[[The Legend of Zelda]]*.

## Referanser


## Eksterne lenker
*
Norra stambanan

**Norra stambanan** var opprinnelig en svensk jernbanestrekning mellom Ånge og Stockholm som ble satt i drift i 1881. Da gikk den over Avesta Krylbo. Idag går strekningen mellom Ånge og Gävle, der den møter Ostkustbanan. Strekningen mellom Ockelbo og Storvik er sidebane.

## Linjekart

|}

## Kilder
*Eisenbahn- und Verkehrsatlas von Europa, J. J. Arnd, Leipzig 1897.
*Trafikverkets linjekart

## Eksterne lenker
* Tidtabell 44
Wyomia Tyus

**Wyomia Tyus** (født 1945) er en amerikansk tidligere friidrettsutøver. Tyus vant tre OL-gull i løpet av karrieren.

Tyus var 19 år under OL 1964 i Tokyo. Allerede i forsøksheatet tangerte hun verdensrekorden på 100 meter til Wilma Rudolph på 11,3. I finalen vant hun foran lagvenninnen Edith McGuire. Hun tok i tillegg sølv på 4&nbsp;x&nbsp;100&nbsp;m stafett sammen med Willye White, Marilyn White og Edith McGuire.

I årene som fulgte vant hun flere nasjonale mesterskap på sprintdistansene, og gull på 200 meter under de panamerikanske lekene. Under OL 1968 stilte hun opp som tittelfdorsvarer på 100 meter. I finalen vant hun på ny verdensrekord (11,0). Hun ble nummer seks på 200 meter, og var ankerkvinne på det amerikanske laget som tok gull på stafetten. Her satte hun sin andre verdensrekord, og tok sitt tredje OL-gull. 

Hun vant gull på 200 meter under de Panamerikanske leker 1967 i Winnipeg i Canada.

## OL-medaljer
*   1964  Tokyo - **Gull** i friidrett, 100 meter damer  USA
*  1968  Mexico by - **Gull** i friidrett, 100 meter damer  USA
*  1968  Mexico by - **Gull** i friidrett, 4 x 100 m stafett damer  USA
*  1964  Tokyo - Sølv i friidrett, 4 x 100 m stafett damer  USA

## Referanser


## Eksterne lenker
*
Dragens år

***Dragens år*** (originaltittel: *Year of the Dragon*) er et amerikansk kriminaldrama fra 1985 med Mickey Rourke i hovedrollen. Regi er ved Michael Cimino. Manus er ved Cimino og Oliver Stone, og handlingen er basert på en bok av Robert Daley.

## Handling
Vietnamveteranen Stanley White er nylig ansatt som politisjef med ansvar for New Yorks Chinatown. Samtidig har en ung og ambisiøs kineser kuppet ledelsen for den heroin-importende mafiaen. Til tross for sitt opphold i Vietnam tror White på de amerikanske idealer om sannhet og rettferdighet, og iverksetter en kompromissløs kamp mot den kinesiske mafiaen og dens nye leder.

## Om filmen
Filmen medbrakte en del protester fra kinesisk-amerikanere som mente den gav et stereotypt bilde av folkegruppen i USA.

Filmen fikk blandet mottakelse av kritikerne, noe som gjenspeiles i at den har fått 56 % på Rotten Tomatoes.

Filmen ble nominert til to Golden Globes og hele fem Golden Raspberry Awards.

## I rollene

## Referanser
 

## Eksterne lenker
*
Nintendo Space World

**Nintendo Space World** var en videospillmesse som ble presentert av Nintendo. Messene ble holdt i Kyoto og Tokyo i Japan, og den siste messen fant sted i 2001. I 1995 ble to av de best mottatte spillene noensinne vist på Nintendo Space World, og de var *[[The Legend of Zelda: Ocarina of Time]]* og *[[Super Mario 64]]*.
## Referanser
Antitrust

**Antitrust** er et amerikansk uttrykk som omfatter kartellforebyggende lovgivning. Begrepet oppstod i forbindelse med de mange kartellsamarbeidene i jernbanesektoren i USA på slutten av 1800-tallet. I 1890 kom Sherman Antitrust Act, en lov som hadde til hensikt å sikre sunnere konkurranseforhold.

Antitrustlovgivning har i hovedsak tre virkninger:
* Det kan forby avtaler eller praksis som begrenser fri handel og konkurranse mellom forretningsparter. Dette omfatter spesielt fjerning av karteller.
* Det kan straffelegge firmaer som dominerer et marked på en upassende måte, eller handlinger som undergraver konkurranse på en måte som fører til en slik posisjon. Dette kan være handlinger som rovprising, koblingshandel, ågerprising, handelsnekt og mange andre.
* Det kan overvåke fusjoner og oppkjøp av store selskaper, inkludert noen fellesforetak. Transaksjoner som anses som konkurransetruende kan totalforbys, eller godkjennes ved at rettsmidler brukes, slik som en forpliktelse til å avhende deler av den fusjonerte bedrifter, eller å tilby lisenser eller tilgang til fasiliteter for å gjøre det mulig for andre bedrifter å konkurrere videre.
I Norge reguleres denne typen spørsmål av Konkurranseloven. Tilsynsmyndigheten på området er Konkurransetilsynet.

## Se også
* EUs konkurransepolitikk
## Referanser
Göteborg sentralstasjon

**Göteborg sentralstasjon** (*Göteborgs centralstation*) er hovedjernbanestasjonen i Göteborg i Sverige. Stasjonen har blitt ombygd flere ganger etter at den ble innviet i 1858. Den opprinnelige stasjonen ble tegnet av Adolf Wilhelm Edelsvärd. På 1800-tallet passerte over en million svensker stasjonen på vei til havnen og Amerika.

Stasjonen er en sekkestasjon. Den blir betjent av høyhastighetstoget X2000 mellom Göteborg og Stockholm,og mellom Göteborg og København i Danmark. Øresundstoget er også en internasjonal forbindelse til København, det kjører som regionaltog med flere holdeplasser enn X2000. Norske Vy sine tog til og fra Oslo snur her. Dessuten betjenes stasjonen blant annet av lokal- og regionaltog med fast takt (pendeltog), og av forskjellige lokaltog. 

Godstogene bl.a. mellom Norge og Kontinentet ledes utenom Göteborg C via forbindelsesspor.

På grunn av en økende lokaltrafikk regnes stasjonen som overbelastet. Dette betyr f.eks. at det ofte må settes opp flere togsett utenfor hverandre i samme spor.

Det pågår bygging av Västlänken, en ny jernbaneforbindelse som skal gå i tunnel under byen og ha to nye stasjoner og dermed gjøre det mulig med gjennomgående persontog.

Stasjonsanlegget har dessuten flere butikker, kaféer og restauranter, foruten tjenester for billettkjøp og bagasjeoppbevaring.

|}

## Referanser
Nintendo 64DD

**Nintendo 64DD** (DD står for Dynamic Drive) er et utvidelsessystem for Nintendo 64. Det ble kalt **Dynamic Drive** på begynnelsen av maskinens utvikling. Nintendo 64DD ble et kommersielt nederlag, og ble aldri markedsført utenfor Japan. Mange videospill var planlagt for lansering til systemet, blant annet *[[The Legend of Zelda: Ocarina of Time]]* (som *Zelda 64*) og *[[Paper Mario]]* (som *Super Mario RPG 2*).
## Referanser
Verrucaria

* marebek
* *[[Verrucaria calciseda]]*
* *[[Verrucaria macrostoma]]*
* *[[Verrucaria marmorea]]*
* *[[Verrucaria nigrescens]]*
* *[[Verrucaria serpuloides]]*

***Verrucaria*** er en gruppe (slekt) lavdannende sopp som vokser på stein. Fruktlegemene er små.
Artene i denne gruppen skiller ut syrer som med hjelp av vær og vind kan bryte ned overflaten i kalkstein og gi grobunn for moser og andre planter.

## Eksterne lenker
*
Drapsmenn

***Drapsmenn*** (originaltittel: *The Killers*) er en amerikansk action-krim fra 1964 regissert av Don Siegel. Hovedrollene spilles av Lee Marvin og Angie Dickinson. Filmen er basert på en bok av Ernest Hemingway.

## Handling
Charles (Marvin) og Lee (Gulager) er to profesjonelle drapsmenn som har fått i oppdrag å drepe eks-racerbil-kjøreren Johnny North (John Cassavetes) – som nå jobber som lærer på en blindeskole. Til tross for at han er advart mot de to leiemordernes hensikter gjør han ingenting for å flykte og lar seg myrde av de to. Dette er noe som plager Charlie, den eldste og meste erfarne av leiemorderne. Han og Lee bestemmer seg derfor for å lete opp folka som kjente North for finne ut hvorfor han ikke prøvde å flykte. Dette inkluderer hans mekaniker og beste venn Earl og hans elskerinne Sheila (Angie Dickinson). De to leiemorderne setter omsider bitene sammen. Han ble forelsket i Sheila som overbeviste ham om å være sjåfør for et væpnet ran som var planlagt av Sheilas kjæreste Jack Browning (Ronald Reagan). Men når Browning fant ut av forholdet mellom ham og Sheila førte ranet galt avsted.

## Om filmen
*Drapsmenn* ble opprinnelig lagt som TV-film, men ble kjørt over på kino når den ble for sterk for fjernsyns-selskapet.

Dette var den siste spillefilmen som Ronald Reagan medvirket i før han gikk inn in politikken.

## I rollene
*Lee Marvin –  Charlie Strom 
*Angie Dickinson –  Sheila Farr 
*John Cassavetes –  Johnny North 
*Clu Gulager –  Lee 
*Claude Akins –  Earl Sylvester 
*Norman Fell –  Mickey Farmer 
*Ronald Reagan –  Jack Browning

## Referanser


## Eksterne lenker
*
Sekksporesopper

* se inndeling!

**Sekksporesopper** (Ascomycota) er en divisjon i soppriket (Fungi) og inngår i underriket Dikarya. Catalogue of Life regner med  arter i denne gruppen, hvorav Dothideomycetes inkluderer  arter og er den mest tallrike delgruppen.

## Biologi
Sekksporesoppene produserer sporer i et svært karakteristisk mikroskopisk sporangium kalt *[[ascus]]* (gresk for «sekk» eller «pose»). De fleste soppartene som inngår i lav er sekksporesopper. 

Trøfler, morkler, ølgjær (*Saccharomyces cerevisiae*) og penicillinsoppen *Penicillium notatum* er velkjente eksempler på sekksporesopper. I tillegg er enkelte sekksporesopper sykdomsfremkallende hos dyr og mennesker, blant annet trøskesoppen *[[Candida albicans]]* og *[[Pneumocystis jirovecii]]*.

## Inndeling
Inndelingen følger *[[Catalogue of Life]] Checklist versjon 2022-06-23*.

* Fungi, sopper
** Dikarya, (ikke navngitt)
*** Ascomycota, sekksporesopper
**** Archaeorhizomycetes, (ikke navngitt)
**** Arthoniomycetes, flekklaver
**** Candelariomycetes, (ikke navngitt)
**** Coniocybomycetes, (ikke navngitt)
**** Dothideomycetes, tykksekksopper
**** Eurotiomycetes, kulesekksopper
**** Geoglossomycetes, (ikke navngitt)
**** Laboulbeniomycetes, insektsekksporesopper
**** Lecanoromycetes, kantlaver
**** Leotiomycetes, småbegersopper
**** Lichinomycetes, tanglaver
**** Neolectomycetes, narreklubbemorkler
**** Orbiliomycetes, (ikke navngitt)
**** Pezizomycetes, begersopper
**** Pneumocystomycetes, (ikke navngitt)
**** Saccharomycetes, gjærsopper
**** Schizosaccharomycetes, spaltegjær
**** Sordariomycetes, kjernesopper
**** Taphrinomycetes, heksekostsopper
**** Xylobotryomycetes, (ikke navngitt)
**** Xylonomycetes, (ikke navngitt)
**** Ordener som ikke er tildelt en klasse

## Livssyklus
Stilksporesopper og sekkesporesopper er *dikaryotiske*, derav plasseringen av disse to rekkene i underriket Dikarya. Navnet på dette underriket, framhever at arter i disse to rekkene har mycel som produserer hyfer med to cellekjerner, fra hyfer med én cellekjerne og ulike paringstyper. De enkelte cellekjernene i dikaryotiske hyfer er haploide, men smelter til slutt sammen i en diploid zygote, som så gjennomgår reduksjonsdeling for å produsere haploide sporer.

## Litteratur
* Hibbet D et al.: A higher-level phylogenetic classification of the *Fungi*. *Mycol. Res.* **3**, 509-547 (2007).

## Referanser




## Eksterne lenker
*
Hwa-Rang

**Hwa-Rang** er et mønster for 2.Gup i taekwon-do, og er det 8. mønsteret en elev lærer.

## Historie

Mønsteret er oppkalt etter Hwa-Rang Do som var en ungdomsgruppe med soldater. Gruppen oppstod under Silla-dynastiet for omtrent 1300 år siden, og ble en drivende kraft i foreningen av de tre kongedømmene i Korea.

Mønsteret består av 29 bevegelser. Dette refererer til den 29. infanteridivisjon der taekwon-do ble utviklet til fullstendighet.

Hwa-Rang ble grunnlagt av Kong Chin Hung i Silla-dynastiet i år 540 e.Kr. Ordet «Hwa» betyr på koreansk «blomst» og «Rang» betyr «ung» eller "gentleman". Hovedmeningen av navnet var: "Blomst av Ridderskap". Kong Chin Hung var buddhist og hadde en forkjærlighet for eleganse og fysisk skjønnhet. Hwa-Rangene måtte gjennom en lang utdannelse, gjerne på så mye som 10 år. De klatret i fjell, svømte i elver, mediterte, komponerte musikk, leste, og lærte krigføring og nærkamp. Kampkunstene de trente var Soobak og Taekyon. Gruppen hadde svært kraftig kampånd.
Prinsippene Hwa-Rangene levde etter var:
- Lojalitet overfor kongen og fedrelandet
- Lydighet mot foreldre
- Ærlighet
- Tillit og samhold blant venner
- Aldri gi opp i kamp
- Rettferdighet ved drap

Gruppen ble oppløst under Yi-dynastiet

## Litteratur
Andresen, Per: *Taekwon-Do for 6.Gup – 1.Gup-2*, Trondheim 2002

## Eksterne lenker
* Hwa-Rang Tul (Jaroslaw Suska, 5. Dan)
* National Taekwon-Do Norway
* International Taekwon-Do Federation
Frankie Fredericks

**Frankie Fredericks** (født 1967) er en namibisk friidrettsutøver. I 1987 fikk Fredericks et stipend ved Brigham Young University i USA. Under VM 1991 tok Frederics sølv på 200 meter og 5.-plass på 100 meter. Under VM 1993 vant han gull på 200 meter, karrierens største triumf. Da han la opp i 2004, hadde han løpt 27 ganger under 10,0 på 100 meter.

Under OL 1992 i Barcelona tok han sølv på 100 meter, bak briten Linford Christie. Han tok også sølv på 200 meter, mellom amerikanerne Mike Marsh (gull) og Michael Bates (bronse).

Under OL 1996 i Atlanta ble det ny sølvmedalje på 100 meter, denne gang ble han slått av Canadas Donovan Bailey. Ny sølvmedalje ble det på 200 meter, her vant amerikaneren Michael Johnson gull.

Under OL 2004 i Athen ble han tidenes eldste finaledeltaker i en sprintøvelse. Han kom på fjerdeplass på 200 meter, i en alder av nesten 37 år.

## Referanser


## Eksterne lenker
*
Salalah

**Salalah** er den nest største byen i sultanatet Oman på Den arabiske halvøy. Byen ligger sør i landet, i guvernementet Dhofar, som er et grønnere område enn resten av landet. Den har rundt 170&nbsp;000 innbyggere.

Byen har vært det tradisjonelle senteret for området Dhofar og hadde sin storhetstid på 1200-tallet basert på handel med røkelse.

Rett utenfor byen finner man strender, og som ellers i Oman satses det på turisme. Byen har to turisthoteller: Crowne Plaza og Hilton. Salalah lufthavn ligger ved byen.

Byen er fødested for sultanen Qabus ibn Saʿid Al Saʿid som også har ett av sine palasser her. 

## Referanser
Jimmie Davis

**James Houston Davis** (1899–2000), bedre kjent som **Jimmi Davis** var en amerikansk sanger og politiker. Han var guvernør i delstaten Louisiana for Demokratene fra 1944 til 1948 og fra 1960 til 1964. Davis er kjent for flere populære sanger, særlig «Your Are My Sunshine» og «On the Sunny Side of the Rockies». 

## Liv og virke
### Bakgrunn
Familien hans skal ha vært så fattige at Davis ikke hadde en seng å sove i før han var ni år gammel. Han har en bachelorgrad i historie fra Louisiane College i Pineville, og en mastergrad fra Louisiane State University.

### Musiker
Før han gikk inn i politikken gjorde Davis suksess som musiker. Han spilte countrymusikk i stilen til  Jimmie Rodgers, og bluessanger som *Red Nightgown Blues* og gospelmusikk. Davis er kjent for flere populære sanger, og den mest kjente er nok «You Are My Sunshine'», som ble Louisianas offisielle sang i 1977. Selv om han til sin død skal ha insistert på at han skrev den, er den skrevet av en Paul Rice, som spilte den inn sammen med sin bror Hoke, som solgte den til Davis. I 1999 ble «You Are My Sunshine» hedret med en *Grammy Hall of Fame Award*. Davis opptrådte stadig i valgkampene han deltok i, og ble kjent som den «syngende guvernøren». Som guvernør hadde han faktisk en # 1 hitsingel i 1945: «There's a New Moon Over My Shoulder». Flere av sangene hans ble brukt i filmer, og Davis spilte i flere filmer.

### Politiker
Davis hadde tjent noe på musikken sin, men ikke nok til å leve av. Han gikk derfor inn i politikken. Davis ble valgt til guvernør første gang i 1944, for Demokratene, med 52,6 % av stemmene. Han stilte til valg for en andre periode i 1960 med løfte om å kjempe for segregering i den offentlige skolen, og vant valget. I ettertid har han beklaget denne holdningen.

Han døde 101 år gammel, og er den eldste tidligere amerikanske guvernør noensinne. Han har spilt inn musikk i åtte tiår.

## Referanser


## Eksterne lenker
* 
* 
* 
* Allmusic.com om Jimmie Davis
Gaius Carrinas (konsul)

**Gaius Carrinas** var en romersk politiker, konsul og general det første århundret f.Kr.

Gaius Carrinas var sønn av Gaius Carrinas den eldre (død 82 f.Kr.) som også var politiker og general.

I 45 f.Kr. ble Carrinas på Julius Cæsars ordre sendt til Spania for å bekjempe Sextus Pompeius og Gnæus Pompeius (den yngre). Ettersom han ikke maktet å overvinne disse to og som den siste gjenværende av republikanerne ble han erstattet av Gaius Asinius Pollio. Etter at Det andre triumvirat ble etablert i 43 f.Kr. ble Carrinas sammen med Publius Ventidius Bassus, general og en av Cæsars protesjéer, utpekt som *consul suffectus* for resten av året. På latin betyr *consules* «de som går sammen». Om en konsul døde i sin periode, eksempelvis i krig, ville en annen bli valgt og kjent som *consul suffectus*. 

I 41 f.Kr. gjorde den unge Octavian Cæsar ham til guvernør av Spania hvor han var i krig med kong Bocchus II av Mauretania (ikke Mauritania). I 36 f.Kr. sendte Octavian ham med tre legioner mot Sextus Pompeius på Sicilia. I 31 f.Kr. ble Carrinas gjort til proconsular guvernør av Gallia hvor han med hell bekjempet de opprørske morini, en belgisk stamme, og i tillegg drev han en stamme av germanere, svebere, tilbake over Rhinen. For dette ble han æret med triumftog i Roma i 29 f.Kr.

## Referanser


## Litteratur
* Appian, B. C. iv. 83, v. 26, 112; 
* Dion Cass. xlvii. 15, li. 21, 22.
Nouvelle Vague (band)

**Nouvelle Vague** er et fransk musikerkollektiv som er sammensatt av arrangørene Olivier Libaux og Marc Collin. Bandets musikkstil kan nærmest ligne bossa nova. De låtene som bandet velger å framføre er stort sett coverlåter av gamle New Wave-klassikere.

## Bandnavnet
Bandnavnet Nouvelle Vague er tatt fordi det kan ses som et ordspill mellom tre viktige elementer i deres musikk. Nouvelle Vague henspiller dels på den nye franske bølge som igjen henspiller på bandets utspring og deres kunstneriskhet. Det henspiller også på New Wave som er den typen musikk som gruppen helst gjør coverlåter av. Til sist henspiller det også på bossa nova som kan oversettes fra portugisisk som New Wave.

## ''Nouvelle Vague''
På det første albumet *[[Nouvelle Vague (album)|Nouvelle Vague]]*, ga bandet nytt liv til låter fra den gamla New Wave-æraen. På albumet har de blant annet gjort coverlåter av Depeche Mode, The Clash, Dead Kennedys og Joy Division.

## ''Bande à part''
På det neste albumet *[[Band à part]]* fortsetter gruppen i samme ånd som på den første platen. Denne gangen gjær de coverlåter av blant annet Yazoo, New Order, Bauhaus og Billy Idol.

## Nouvelle Vague i media
Deres cover av Dead Kennedys «Too drunk to fuck» er med i Quentin Tarantinos film *[[Grindhouse|Grindhouse: Death Proof]]*. Låta In a Manner of Speaking ble brukt som avslutningslåt i filmen *[[A Mighty Heart]]* fra 2007.

## Diskografi
* *[[Nouvelle Vague (album)|Nouvelle Vague]]* (2004)
* *[[Bande à Part]]* (2006)
* *[[Late Night Tales: Nouvelle Vague]]* (2007)
* *[[3 (musikkalbum)|3]]* (2009)

## Eksterne lenker
* 
* 
* 
* Nouvelle Vague på MySpace
* Intervju med Marc Collin fra Nouvelle Vague
Ole Bae

**Ole Bae** (1902–1972) var en norsk embedsmann. Han var fylkesmann i Nord-Trøndelag fra 1964 til 1972.

Bae hadde utdannelse fra handelsgymnas 1921, og var ansatt ved fylkesmannsembetet fra 1926, etter to år ved Finnmark fylkesmannsembete og en tids opphold i Spania. Han er en av få norske fylkesmenn som ikke hatt politisk bakgrunn fra storting eller regjering; Bae ble forfremmet fra stillingen som *assisterende fylkesmann*, eller «fylkeskontorsjef» som var datidens tittel. Han ble fylkeskontorsjef i 1945.

Under annen verdenskrigs siste tid var Bae, etter bestemmelse fra Hjemmefrontens ledelse, «illegal fylkesmann i Nord-Trøndelag» etter Håkon Fives død i 1944. Bae samarbeidet også med den konstituerte fylkesmannen Bent Berger fra mai til desember 1945.

Bae ble utnevnt til kommandør av St. Olavs Orden ved sin avskjed i 1972, og mottok Nordstjerneordenen i 1971.

Mens han ennå var fylkeskontorsjef, var han medlem av Steinkjer bystyre for Venstre.

Han var sønn av lærer, klokker og sparebankkasserer Jakob Bae og hustru Anna Fladvad. Blant hans søsken var stortingsrepresentant og sparebankdirektør Ivar Bae i Kristiansund.

## Referanser
Millioner år

**Millioner år** eller **mega-annum** (Ma) er et tidsenhet som ofte brukes i vitenskapelige beskrivelser av astronomi, geologi og paleontologi med mer, til å angi tid i millioner år, både framover og bakover i tid. Ma må ikke forveksles med tidsforkortelsen **mya** (*million years ago* = *millioner år siden*), som kun angir tiden bakover i tid.

På engelsk brukes også ofte betegnelsen *mya* eller *m.y.a.* som er en forkortelse for *million years ago*. Tidsenheten brukes for å angi tiden før nåtid, på engelsk forkortet *[[Before Present|B.P.]]* (*before present* eller egentlig *before [[Anno Domini|AD]] 1950*, det vil si «før år 1950»). Én million år skrives med vitenskapelig tierpotens 106 år.

På samme måte som den engelske enheten *[[bya]]* eller *b.y.a.*, det vil si *billion years ago* («milliarder år siden»), blir også *mya* vanligvis skrevet med små bokstaver. Enheten *bya* blir i vitenskapelige sammenhenger ofte erstattet med enheten Ga, *Gigaannum*.

## Hendelser rundt 1 mya

### [[Astronomi]] dybdetid
*Lyset vi ser nå fra Andromedagalaksen startet 2.5 mya
*Lyset vi (ikke) ser nå fra sentrum av Melkeveien startet 0.026 mya

### [[Geologi]] [[Periode (geologi)]] ([[Neogen]])
*Pliocen 5.3 to 2.5 mya
**last geomagnetic reversal was 0.78 mya
**(Eem interglasial) istid startet 0.13 mya
*Holocen startet 0.01 mya

### [[Prehistorisk tid]] [[Paleontologi]]

**[[Homo erectus]]* eksisterte fra 1.9 til 0.07 mya
**og lærte to kontrollere ild fra 1.5 til 0.5 mya
**og koloniserte Asia fra 0.5 til 0.3 mya
**[[Homo sapiens]]* ble adskilt fra Neandertal-slekten 0.6 mya
**og vandret ut fra Afrika fra 0.076 mya 
**og vandret inn i Australasia fra 0.07 mya
**og koloniserte hele Eurasia 0.04 mya
**og dannet kultur siden Øvre Paleolitisk Revolusjon 0.04 mya

## Referanser


## Se også
* annum
* Before Present
* bya – billiard years ago – milliarder år siden
* tya
Blåkläder

**Blåkläder** er et svensk familieselskap grunnlagt i Svenljunga i 1959. Det ble først kjent som Gustonbolaget i Sverige.

## Blåkläder internasjonalt
Blåkläder AB Sverige er det styrende organet i Blåkläder. De har flere datterselskaper rundt om i verden, slik som i USA, Storbritannia, Norge, Hongkong, Canada, Finland, Tyskland og Østerrike. Blåkläder har en egeneide fabrikker i flere land, og produserer 90 prosent av arbeidsklærne sine på egne fabrikker. Blåkläder har salgskontorer i 19 land i 2025, og utvider stadig. Blåkläder styres etter fire hjørnesteiner:  

- Vi har lidenskap for kvalitet 

- Vi tror på funksjonalitet 

- Vi står for godt design 

- Vi lever bærekraftig 

Blåkläder produserer rundt 4,5 millioner plagg i året, og har hovedlager i Svenljunga i Sverige, noe som gir dem kort leveringstid til Norge. Blåkläder produserer og distribuerer i dag arbeidsklær, vernesko og arbeidshansker til flere store selskaper og forhandlere i Norge og internasjonalt. De har blant annet arbeidstøy til gravide, en komplett kvinnekolleksjon, flere typer vernesko, håndverksplagg og multinorm-kolleksjon. 

## Blåkläder Norge
Kleshuset Aug. P. Horn ble i 1898 etablert i Moss og i 1995 skiftet firmaet navn til Horn Yrkesklær AS. I 1999 ble selskapet kjøpt opp av det svenske Blåkläder-konsernet, men fortsatte virket som før og under samme navn. 1. mars 2001 skiftet selskapet navn nok en gang (til Blåkläder AS). Blåkläder Norge har fortsatt hovedkontor i Moss, slik som Horn Yrkesklær pleide å ha.

Blåkläder er kjent for sin livstidsgaranti på søm og en god nettbutikk for bedrifter.

## Referanser
Oktanten

**Oktanten** (fra latin *Octans*) er et stjernebilde rundt sørpolen på himmelhvelvingen.
Stjernebildet er oppkalt etter navigasjonsinstrumentet sekstant, som altså heter octans på latin.
Fossegrimen (tidsskrift)

***Fossegrimen*** (etablert 1954 i Brevik, nedlagt 1968) var et norsk politisk tidsskrift, etablert og ledet av Torolv Solheim.  

Den tidligere fasen hadde mye eldre bidragsytere.
Etter at nyere forfattere som  Jan Bull, Kjell Cordtsen, Sigbjørn Hølmebakk, Georg Johannesen fra *[[Orientering (avis)|Orientering]]* tilkom, ble det en tid utgitt under navnet ***Veien Frem***  (1962–64), et navn valgt i anledning Nordahl Griegs  tidsskrift *[[Veien Frem]]* (utgitt 1936-38), hans bok  (1947) og hans 60-årsjubileum. Senere ble også Leif Johansen, Dag Seierstad,  Olav H. Hauge, Axel Jensen, Einar Økland og Tor Obrestad viktige.  Opplaget var rundt 1500.

## Litteratur
*Torolv Solheim, *Samtidsprofilar* (1964) og *Vestaver* (1967).  Hans egne utvalgte artikler.
*Terje Bodin Larsen, *Fossegrimen* (Pax forlag, 1977).  Utvalgte artikler.

## Referanser
Middeltone

**Middeltone** er i musikkteorien en temperering som løser problemet med Pythagoras komma. Systemet gjør alle kvinter noe mindre.
## Referanser
Asbjørn Lindboe

**Asbjørn Lindboe** (1889–1967) var en norsk jurist, embetsmann og politiker fra Trondheim.

## Liv og virke
Han var sønn av Hanna, født Jenssen, og Jacob Lindboe. Faren var lagmann og stortingsmann, kjent for å stå på ytterste venstreflanke i unionssaken. Den sterke nasjonale holdningen gjorde varig inntrykk på sønnen.

Han tok juridisk embedseksamen i 1914 og praktiserte, etter noen år som fullmektig, som overrettssakfører og senere høyesterettsadvokat i Trondheim.

Han var medlem av Trondheim bystyre fra 1923 til 1925, som representant for Frisinnede Venstre. Det var fremfor alt de nasjonale stemningene i Grønlandssaken som kom til å føre Lindboe til Bondepartiet. Han var formann i Norrønalaget i Nidaros og nestformann i Norges Grønlandslag. At Lindboe var forkjemper for det lite omtykte bynavnet Nidaros, kan ha motivert ham til å søke seg vekk fra byen.

Lindboe var justisminister i Bondeparti-regjeringene til Kolstad og Hundseid fra 1931 til 1933. Han satt senere i Bondepartiets landsstyre. Han fikk som justisminister den «private» okkupasjonen av Øst-Grønland (Eirik Raudes Land) på sitt bord, og han ble regjeringens ivrigste talsmann for at den norske stat skulle stadfeste okkupasjonen.

Fra 1933 var han sorenskriver ved Inderøy sorenskriverembete, en stilling han hadde fram til han ble avsatt av okkupasjonsmyndighetene i 1943. En tid var han også fengslet av tyskerne. Etter frigjøringen ble han utnevnt til fylkesmann i Nord-Trøndelag og tiltrådte i 1946. Han gikk av for aldersgrensen i 1959 og flyttet deretter til Bærum.

Lindboes privatarkiv befinner seg i Gunnerusbiblioteket i Trondheim.

### Innsats for Studentersamfundet i Trondhjem
I Studentersamfundet i Trondhjems første år var Asbjørn Lindboe en av de viktigste skikkelsene. Han medvirket både som forfatter og skuespiller i de første UKErevyene, men er i dag mest kjent for å ha vært lederen av *Studentersamfundets Byggekomité*, hvis mål var å samle inn penger og bygge et nytt hus til Studentersamfundet i Trondhjem. I 1929 ble dette huset bygd, og det er fremdeles Studentersamfundets tilholdssted. Som aktiv i Studentersamfundet var Lindboe innehaver av Storkors av Den Gyldne Kat, Studentersamfundets Interne Teaters orden, i 1919 og Storkors av De Sorte Faars Ridderskab, Studentersamfundet i Trondhjems orden, i 1950.

## Forfatterskap
* *Privat rettergang*. Tanum forlag, 1944
* *Lagmann Lindboe : En politikerprofil og noen tidsbilder fra 1880 -1890 årene*. Tanum forlag, 1961
* *Fra de urolige tredveårene : Dagboksnedtegnelser og kommentarer*. Tanum forlag, 1965

## Utmerkelser
Lindboe var kommandør av St. Olavs Orden.
## Fotnoter

## Referanser


## Litteratur
* Nekrolog, *[[Verdens Gang]]*, 9. mars 1967.

## Eksterne lenker
* 
* 
*  Asbjørn Lindboes privatarkiv finnes ved NTNU Universitetsbiblioteket
Tushita

**Tushita-himmelen** er et tilholdssted for guder og fremtidens buddhaer. Ifølge det store fartøys buddhisme kom Buddha herfra. Han var en bodhisattva på tiende trinn, dvs. så tett på å være en buddha, som mulig. Gjennom hans liv utviklet han seg den siste del, inntil han nådde den fulle erkjennelse i Bodhgaya. 

## Eksterne lenker
* Buddahistorie
Birgitte Sættem

**Herdis Birgitte Sættem Jomaas** (født 1978) er en norsk tidligere håndballspiller som spilte for Larvik HK. Som ung spilte hun for Sportsklubben Rival i Molde. Hun fikk sitt internasjonale gjennombrudd som 21-åring da hun var med på Norges lag som ble verdensmester under VM i Norge i 1999. Da Kjersti Grini var skadet tok den unge debutanten ansvar og ble en stjerne. Hun var med på Norges lag som tok bronse i Sommer-OL 2000 i Sydney. Hun var også med på Norges lag som tok sølv i Håndball-EM 2002 for kvinner i Danmark.

Med Larvik vant hun fem seriemesterskap, fem norgesmesterskap samt cupvinnercupen. Hun spilte i Larvik HK helt frem til hun la opp i 2006 grunnet skade og graviditet.

## Referanser


## Eksterne lenker
*
Arve Bakke

**Arve Bakke** (født 28. september 1952) er tidligere forbundsleder i Fellesforbundet.

Bakke var 2. nestleder i Fellesforbundet 2001–2003, 1. nestleder 2003–2007 og forbundsleder 2007-2015. 

Bakke har bakgrunn som platearbeider på verftet Ulstein Hatlø, hvor han var aktiv i verkstedsklubben. I 1984 ble han distriktssekretær i Norsk Jern- og Metallarbeiderforbund. I perioden 1989–2001 var han leder av Møre og Romsdal Arbeiderparti. Han var i 1996–1997 statssekretær i Administrasjonsdepartementet og Planleggings- og samordningsdepartementet.

## Referanser


## Eksterne lenker
* 
*
Lena Headey

**Lena Kathren Headey** (født 3. oktober 1973 på Bermuda) er en engelsk skuespiller.

## Tidlig liv
Hennes far var en engelsk politisjef og ble sendt til Bermuda for å trene politistyrken der, og i denne perioden ble Lena Headey født. Familien returnerte til Huddersfield i West Yorkshire da hun var 8 år gammel.

## Karriere
Lena Headey har hatt roller i *[[Possession]]*, *[[Gossip]]*, *[[Onegin]]*, *[[Resten av dagen (film)|The Remains of the Day]]*, og en rekke andre filmer. Hun har vært med i to filmer med Piper Perabo: *[[The Cave]]*, hvor de spilte den eneste kvinnen i filmen, og i *Imagine Me & You*, hvor de skildret kjærligheten.

Hun har også spilt Sarah Connor i TV-serien **. Hun har også spilt Dronning Gorgo i *[[300 (film)|300]]* filmen i 2007.

Hun hadde rollen som Cersei Lannister i HBOs TV-serie *[[Game of Thrones]]*.

## Privat
Hun giftet seg med Pete Paul 19. mai 2007 og er en nær venn av skuespilleren Piper Perabo, Lenas medspiller i *[[The Cave]]* og Imagine Me & You

## Filmografi

## Referanser


## Eksterne lenker
* 
*  Lena Headey fansite